Sekretari Kerry, turneu i parë si kryediplomat
Sekretari amerikan i Shtetit do të vizitojë Evropën dhe Lindjen e Mesme; Siria, tema kryesore
Sekretari amerikan i Shtetit John Kerry niset të dielën për në Evropë dhe Lindjen e Mesme – udhëtimi i tij i parë jashtë vendit në postin e kryediplomatit amerikan. Konflikti në Siri do të jetë tema kryesore e turneut të zotit Kerry. Ndërkohë që lufta civile në Siri po trondit periferitë e Damaskut, programi i sekretarit Kerry në Evropë dhe në Lindjen e Mesme përfshin takime me kundërshtarë të presidentit Bashar al-Asad, i cili gjendet në një pozitë të vështirë. Ja si komenton zëdhënësja e Departamentit të Shtetit, Victoria Nuland: Homologët evropianë të zotit Kerry po e zgjerojnë embargon e armëve, duke u dhënë më shumë mbështetje civilëve. Sekretari i Jashtëm britanik William Hague: Gjendja në Siri nuk është e huaj për Sekretarin Kerry. Gjatë seancës së konfirmimit të tij, ai kujtoi se si një herë Presidenti Asad i kishte kërkuar ndihmë. Rusia, aletja e vjetër e Presidentit Assad, tani po shprehet për bisedime me opozitën. Zoti Kerry ka në plan të takohet në Berlin me ministrin e Jashtëm rus, Sergei Lavrov, i cili thotë se përparësi në Siri është dialogu. Sekretari Kerry do të takohet me ministrat e jashtëm në Londër, Paris, Berlin, Riad, Ankara, Kajro, Abu Dabi, Doha si dhe me udhëheqësit e opozitës siriane në Romë.